
PROGEMIUM . 

Studiorum  curriculo  meorum,  quale  in 

scientiam  medicam  incumbentibus  prae¬ 
scriptum  est,  jam  pene  absoluto,  hujus  aca- 
demiae  celeberrimae  institutis  parens,  liben¬ 
ter  quidem,  utcumque  paratus,  tentamen- 
tum  hujuscemodi  scriptorium  aggredior, 
nimirum  quod  summorum  medicinae  hono¬ 
rum  petitori  obeundum  obvenit. 

Materiam  tentaminis  mei  rabiem  caninam 
elegi,  quippe  cujus  exemplum,  licet  jam 
tum  in  re  medica  tvro,  vidissem,  illudque 

publicare,  tanquam  omnium  cognitione  dig¬ 
nissimum,  non  sine  magna  voluptate  vellem, 
et  revera  hoc  fecissem,  nisi  chirurgus,  cui 
hoc  exemplum  curae  erat,  spes  meas,  de 
eodem  mihi  referendo,  non  immerito  con¬ 
ceptas  delusisset.  Medicis  sane  vitio  ver¬ 
tendum  est,  siqui  commentarium  componere 
negligant  morborum,  qui  minime  saepe  con¬ 
spiciendos  se  praebent,  qualis  est  rabies  ca¬ 
nina,  malum  tam  rarissimum,  tum  quoque 
in  paucis  horrendum. 

De  quo  quae  mihi  exaranda  videbuntur, 
in  haec  capita  dividam,  quae  sunt, 

I.  Morbi  Historia. 

IL  Ejusdem  Definitio. 

/ 

III.  De  signis  mali,  quae  in  hominibus 

observata  sunt. 

IV.  De  causis  quae  canes  huic  morbo 

obnoxios  reddunt. 

V.  De  Indiciis  quae  in  canibus  appa¬ 
rent. 


VI.  De  specie  morbida  in  cadaveribus 
sectis  exhibita. 

\ 


VII.  Ratio  Medendi. 


DE  HYDROPHOBIA, 


HISTORIA  MORBI , 

De  hujus  morbi  historia  parum  inter  auc¬ 
tores  vel  antiquos  vel  recentes  convenit : 

maxime  verisimile  est,  ejus  originem  esse 
antiquiorem  ulla  historia,  quam  nobis  me¬ 
dicorum  scripta  suppeditarunt. 

Coelius  Aurelianus  sub  judice  litem 
fuisse,  an  morbus  novus  Habies  canina  sit,  di¬ 
cit  ;  eam  enim  ab  Hippocrate  non  observa¬ 
tam  ;  sed  quia  Hippocrates  hunc  morbum 
non  commemoravit,  eum  omnino  ignoratum 
ab  illo  inferre  non  possumus;  qui,  ut  maxime 
verisimile  est,  nunquam  vidit  ejusdem  exem¬ 
plum,  eaque  exempla  de  quibus  tempestate 
sua  acceperat,  credere  noluit.  Medicorum 
hodiernorum  alii  ejusmodi  morbum  non  esse 
putare  videntur :  Doctor  Parry  se  dispu¬ 
tationi  longae,  aliquot  annis  antea,  interfu¬ 
isse  in  conventu  quodam,  retulit ;  ubi  deli¬ 
berantium  major  ejusmodi  nullum  morbum 
unquam  extitissea  tandem  in  sententiam  con- 

cessit.  Celsus  morbum  cognovisse  videtur, 
licet  ej  usdem  signa  singulatim  non  recenseat, 
tamen  sanationis  rationis  quasdam  praescri¬ 
bit,  aptas  cum  aliquis  cane  rabioso  morsus 
sit ;  nempe  cucurbitula  vulneris  virus  extra  - 
hendum  esse,/  deinde  sententiam  suam  sic 
expremit : 

44  Si  locus  neque  nervosus,  neque  muscu- 
*  losus,  vulnus  id  adurendum  est ;  si  uri 
44  non  potest,  sanguinem  homini  mitti  non 
44  alienum  est. 

44  Qtiidam  post  rabiosi  canis  morsum  pro- 
44  tinus  in  balneum  mittunt ;  ibi  que  patiun- 
44  tur  desudare,  dum  vires  corporis  sinunt, 
44  vulnere  adaperto,  quo  magis  ex  eo  quo- 
44  que  virus  distillet :  deinde  multo  mera- 
44  coque  vino  excipiunt.” 

Si  aeger  hoc  modo  per  triduum  post  vul¬ 
nus  inflictum  tractatus  esset,  Celsus  tutum 
esse  eum  a  periculo  putavit.  Hic  morbus 
saepius  obvenisse  postquam  ante  Celsi 

tempus  apparet ;  indiciis  ejus  plenius  de¬ 
scriptis,  ab  his  scriptoribus  antiquis,  qui  se¬ 
quente  tempore  floruerunt;  qui  non  tantum 
indicia  exposuerunt,  sed  eorundem  causam 
aliquorum  investigare  conati  sunt.  Alii  ni¬ 
mirum  (ut  iEtius  notat)  aquae  formidinem 
oriri  ex  hac  causa  dixerunt ;  quod  aeger  ca¬ 
nis  rabiosi  effigiem  cernere  in  aqua,  sibi  vi¬ 
detur;  qui  se  momorderat.  Idem  auctor, 
philosophi  cujusdam  casum  narravit,  qui  ge¬ 
neroso  animo  contra  malum  pugnavit,  qui 
cum  se  videre  canem  in  aqua  balnei  imagi¬ 
natus  est,  tunc  secum  ratiocinatus,  dixit, 
quid  cani  et  balneo  commune  est  ?  hoc  mo¬ 
do  morbum,  postquam  aquam  bibisset  sine 
metu,  vicit.  Paulus  Aginet  a  alios  putare 
aquae  formidinem  provenire  corporis  sicci¬ 
tate,  ait;  et  illos  hoc  explicare,  ratione  humi- 
dae  aegrotantium  essentiae  penitus  immu¬ 
tatae,  conari.  Rabiei  signa  in  canibus  apte 
adeo  ab  illo  describi  videntur,  ut  haec  ex¬ 
scribendi,  a  Graeco  in  sermonem  Latinum 
versa,  veniam  rogem. 

44  Rabiosi  vero  facti  canes  et  cibum  et 
44  potum  adversantur,  et  sitiunt  quidem  ve- 
44  hementer,  potum  autem  non  admittunt : 
44  et  plerumque  anhelant,  et  aures  demittunt, 
44  et  salivam  largam  ac  spumosam  emit- 
44  tunt,  ut  muti  in  totum  sunt,  adeoque  ve- 
44  lut  desipientes,  ut  neque  familiares  co g- 
44  noscant.  Invadunt  itaque  omnes  sine  la- 
44  tratu,  similiter  et  feras  et  homines,  et  mor- 
44  dent” 

Medici  antiqui  remedia  valde  miranda  in 
hoc  morbo  praescribere  solebant,  qualia  sunt 
canis  rabiosi  jecur,  vel  lien,  aegro,  vel  decoc¬ 
ti  forma,  sumenda,  vel  incocta  edenda  ;  vel 
etiam  ejusdem  animalis  caput  aqua  fervente 
confectum  commendatum  est.  Glandulae 
parvae  sub  lingua  quas  vermiculos  esse  exis¬ 
timabant,  ut  circa  aegri  collum  suspenderen¬ 
tur,  exscissae  sunt ;  hoc  quasi  incantamen¬ 
tum  in  sanationem  efficiendo  valere  puta¬ 
bant  ;  decoctum  sylviae  ex  argenteo  poculo 
quotidie  bibi  tum  est,  tanquam  si  vas  argen- 

teum  ad  morbum  sanandum  nonnihil  adju¬ 
varet. 

Multis  modis  hoc  venenum  dictum  est, 
inficere  humanum  genus  ;  ut  rabidorum  ani¬ 
malium  morsu  ;  et  forte  tam  exquisite  con¬ 
tagiosum  est,  ut  ille  ad  morbum  inducendum 
sufficiat,  cutem  interdum  perstringi,  malum¬ 
que  sequi,  sanguine  etiam  vulnus  non  se¬ 
quente,  aliqui  tradiderunt.  Spiritu  in  pul¬ 
mones  recepto,  et  fortasse  cum  pauxillo  sali¬ 
vae  commisto,  idem  productum  est.  Sputo 
ex  canis  rabiosi  ore  ad  labia  hominis  admo¬ 
to,  mali  inde  geniti  exemplum  primum,  Au¬ 
relianus  observavit,  quod  jam  referam. 

“  Sartrix  etiam  quaedam  quum  chiam  i- 
“  dem  scissam  rabidis  morsibus,  sarciendam 
<£  sumeret,  atque  ore  stamina  componeret, 
“  et  lingua  pannorum  suturas  lamberet  as- 
“  suendo,  quo  transitum  acus  faceret  facili¬ 
orem  tertia  die  in  rabiem  venisse  memo¬ 
ratur.” 


a 

Aliud  exemplum,  jam  commemorato  si¬ 
mile,  Hildanus  in  scripta  Epistola  ad  Doc- 
torem  Roscuum  Lausanniensem,  amicum 
suum,  narravit,  fidemque  suam,  veritate  fac¬ 
ti  hujus  oppigneravit.  Alia  exempla  Doc- 
tor  Hamilton  in  libro  suo  notavit.  De 
hoc  morbo  Theoriae  duae  extiterunt ;  qua¬ 
rum  una  asserit,  malum  irritatione  nec  so¬ 
lum  in  nervis  partis  affectae,  sed  etiam  in 
tendinibus  se  jactare ;  totum  genus  nervo¬ 
sum  inde  fibrasque  moventes  per  consensum 
partium  affici,  nec  veneno  introducto  in  cir¬ 
cuitum  sanguinis,  nec  cum  humorum  flumi¬ 
ne  communicato.  Altera,  vasa  absorbentia 
ebibere  salivam  virosam,  in  vulnus  immis¬ 
sam,  eamque  convehere  cum  sanguinis  penu 
universo  miscendam,  hoc  modo  secundario, 
virus  morbum  propagans,  nervos  corrumpe¬ 
re.  Inter  eos  qui  primam  rationem  adopta¬ 
runt,  nonnullos  scriptores  non  parum  egre¬ 
gios,  nempe  Doctores  Percival,  Rush, 
Mease,  et  Darwin,  recenseamus  licet  ; 
Doctor  Percival,  nos  toxici  canini  dotes 
peculiares,  modum  quo  communicatur,  par- 

tesque  corporis  animalis  ab  illo  affectas,  ig¬ 
norare,  dicit ;  ergone  licet  nobis  (inquit  ille) 
vel  unum  gradum  ultra  conjecturam,  super 
hac  re,  progredi  ?  Doctor  Rush,  rabiem  ca¬ 
ninam,  similem  quodammodo  existere  teta¬ 
no,  arbitratur.  Doctor  Mease  ex  argu¬ 
mentis  suis  conficit,  morbum  ex  statu  mor¬ 
boso  nervorum  irritabilique,  nec  aliter  ac  in 
tetano  accidit,  oriri ;  quaedam  probationes 
ad  hanc  doctrinam  stabiliendam  ab  eo  ef¬ 
fectae,  sunt  visus  hebetudo,  membrorum 

y  . 

torpor,  nervorum  resolutio,  expedita  post 
mortem  corporis  corruptio,  qualia  in  Te¬ 
tano  videntur  ;  haec  indicia  sufficere, 
quae  absorbendi  veneni  omnem  rationem 
excludant,  ille  putat.  Verum  est  quod 
Doctor  Percival  annotat,  nos  adhuc  nes¬ 
cire  quae  sit  natura  viri  canini  propria,  et 
quas,  partes  corporis  animalis  potissimum 
afficiat ;  atque  profecto  dolendum  est  cor¬ 
pora  mortuorum  dissecta  ad  vim  latentem 
hujus  morbi  in  apricum  proferendam,  ut 
postea  ostendetur,  nihil  fere  contulisse. 

Doctor  Darwin,  Tendines  tantum  esse 
affectos  opinabatur;  si  hanc  rationem  recipia¬ 
mus  ;  perdifficile  explicare  erit,  cur  morbus, 
cum  musculus  longe  ex  parte  sui  inserta, 
vel  tela  cellulosa  morsus  sit,  inducatur ;  et 
praecipue,  cum  ex  canis  ore  saliva  fluens 
cuti  hominis  applicata  sit ;  ut  in  exemplis 
accidit,  de  quibus  supra  mentionem  feci. 

De  absorbendo  veneno  doctrina  maxime 
plausibilis  mihi  videtur,  primum  quia  morbus 
ex  uno  animali  cum  altero,  spiritu  vel  levis¬ 
sima  incisura,  et  e  cane  rabioso  cum  homine 
eodem  modo,  communicetur.  Ergo  vene¬ 
num  in  animalium  sanguinem  recipiatur* 
oportet ;  vel  quomodo  malum,  ex  horum 
animalium  morsu,  gigni  posset  ? 

Secundo,  quia  si  irritatione  ortus  sit,  sig¬ 
na  magis  subita  in  prima  ipsorum  aggressi¬ 
one,  essent :  nec  quomodo  medicus  ille  ex¬ 
pertus  et  observandi  peritus  videret  ullam 
in  Rabie  Canina  similitudinem  Tetani,  dicere 
queo ;  namque  illa  musculorum  rigiditatem 

spasticam,  pariter  ac  hic,  non  habet;  nec 
convulsiones,  nec  delirium,  nec  organi  respi¬ 
rationis  spasmi  in  hoc,  adsunt,  cum  humores 
in  faucium  contactum  veniunt ;  quamvis  hoc 
morbo  laborantes,  levi  aquae  formidine, 
vexati  sint. 

DEFINITIO  MORBI . 

Potionis  cujuslibet,  utpote  convulsio-, 
nem  pharyngis  dolentem  cientis,  fastidium 
et  horror ;  plerumque  e  morsu  animahs  ra¬ 
bidi. 

DE  SIGNIS  QUAE  IN  HOMINIBUS  CONSPICIUNTUR. 

Postquam  hoc  venenum  in  corpus  hu¬ 
manum  absorptum  fuit,  et  in  eo  per  aliquod 
tempus  latuit,  quod  quidem,  in  diversis  ho-? 
minibus  diversum  est,  dolor  partis,  qua  vi¬ 
rus  erat  receptum,  lymphaticorum  tractum 
sequens,  primum  indicium  apparet ;  exinde 
aegri  sequitur  lassitudo  torpentis  et  inertis  ; 
turbatur  somnus ;  terribilia  exagitant  in¬ 
somnia,  imagine  ludente  domus  ardentis,  vel 
latronum  eam  invadentium.  Organa  exter¬ 
na  nimis  sentiunt,  ita  ut  omne,  quod  perci¬ 
pitur,  molestiam  inferat.  Cibi  appetitus  de¬ 
ficit  :  tamen  solida  multo  facibus  quam  li¬ 
quida  ore  sumuntur ;  arteriarum  pulsus, 

parvus,  frequens,  tremulus,  et  interdum  ab¬ 
normis  fit ;  cor  palpitat  insigniter ;  tremo¬ 
res  et  convulsiones  validae  subeunt.  Pos¬ 
tea  aegrotantes  de  anxietate  conqueruntur ; 
et  nunc  aquae  vel  aliorum  liquorum  pavor, 
et  cuj usque  rei  pellucidae,  veluti  speculi,  vel 
poculi  vitrei,  taliumque  supervenit.  Ureth¬ 
rae  titillationes  insolitae  cum  seminis  prae¬ 
ter  voluntatem  emissione  perturbant:  et 
urina  propter  spasmos,  impetu  insueto  ejici¬ 
tur  ;  penis  et  scroti  contractiones  valde  cru¬ 
ciant  ;  saliva  viscida  ore  effluit  ;  jam  que 
supervenit  curriculum  tertium  et  supre¬ 
mum,  in  quo  signa  omnia  jam  memorata 
augescunt ;  omnes  liquores  prae  horrore  re-  * 
cusantur ;  lingua  fit  aspera ;  et  spumosae  sa¬ 
livae  magna  copia  intra  os  colligitur,  manus 
pedesque  evadunt  frigidi,  ab  aliis  aeger  mor¬ 
dendi  desiderio  teneri  dictus  est,  quod,  alii 
negaverunt.  In  eo  exemplo,  quod,  ego  vidi, 
et  in  his  paginis  descripturus  essem,  puellae 
mater  hydrophobiae  conflictantis,  aegram 
per  accessionem  mordere  adortam  fuisse, 
memoravit:  sed  accessione  jam  cessante. 

adstantes  admonitos  voluisse,  ut  se  intervallo 
satis  magno  amoverent,  ne  eos  ipsa  mor¬ 
deret. 

Spatium  temporis  ex  hujus  morbi  primo 
initio  usque  ad  mortem,  a  triginta  horis,  ad 
quatuor  vel  quinque  dies  durando  variat. 

DE  CAUSIS ,  QUjE  CANES  HUIC  MORBO 
OPPORTUNOS  REDDUNT. 

Mirandae  hujus  aegrotationis  in  canibus, 
causae  perobscurae  adhuc  esse  videntur,  de 
quibus,  nil  ferine  nisi  conjecturam  habemus, 
seu  morbus  nulla  causa  externa  evidente  in¬ 
terdum  nascatur,  seu  contagione,  eodem 
modo  ac  variola,  in  genere  humano,  propa¬ 
getur,  non  cognoscimus. 

Causae  autem  quae  talem  proclivitatem 
gignunt,  hae  dicuntur  esse :  primo,  aestus 
ingens,  et  diuturnus,  frigus  etiam  vehe¬ 
mens,  et  diutius  admotum,  ad  idem  con¬ 
ferre  traditum  est ;  Aetii  et  Dioscoridis  haec 
sententia  fuit. 

“  Rabiunt  canes  plerumque  in  vehemen- 
“  tioribus  aestibus,  verum  (ut  Lycus  ait,) 
“  quandoque  etiam  in  intentis  frigoribus.’ 

Secundo,  Diaeta  putrida ;  tertio  aquae  in¬ 
opia  :  quarto,  vermiculi  in  cerebro,  vel  na¬ 
ris,  intestinorum,  renumque,  cavis :  et  pos¬ 
tremo,  exercitationis  idoneae  defectus  :  Doc- 
tor  Jo annes  Hunter,  ne  unum  quidem  in 
insula  Jamaicae  aestuosa,  ubi  canes  numero 
sunt  plurimi,  per  annos  quadraginta  rabie 
correptum  fuisse,  memorat.  Viatores,  mor¬ 
bum  in  Egypto  nunquam  se  manifestare  vel 
inter  homines,  canesve  observaverunt. 

V 

Animadvertendum  est  praeterea  canem, 
ex  istis  animalibus  esse,  quibus  natura  cutis 
meatus  et  foramina  parum  dedit ;  atque  id¬ 
circo  sudorem  non  per  cutem  e  corpore,  ut 
in  aliis  animalibus,  eliminari  posse,  sed  om¬ 
nem  a  pulmonibus  efflari.  Inde  hoc  ex  par¬ 
te  conferet,  ut  videtur,  ad  humores  redden¬ 
das  acriores  solito,  adeo  ut  aliis  causis  adjec¬ 
tis,  et  febre  sui  generis  orta,  venenum  exin¬ 
de  genitum  sit  omni  animantium  generi  le- 
thale,  attamen,  quantum  ego  novi,  ab  auc¬ 
tore  nullo  causae  a  quibus  hic  morbus  reve» 

c 

ra  in  canibus  ortum  ducit,  satis  luculenter 
hactenus  explicatae  sunt. 

DE  SIGNIS  QUJE  IN  CANE  RABIDO  CONSPICI¬ 
UNTUR. 

Primo  morbi  curriculo,  canis,  aversum 
sumendo  cibo  se  commonstrat,  interdum  ap¬ 
positum,  sed  nullo  fere  in  eum  appetitu  pro¬ 
pendente,  manducat :  neque  tantopere  las¬ 
civus,  nec  ludibundus,  quantopere  esse  sole¬ 
bat,  jam  videtur  :  quamvis  magistrum  suum 
cognoscat,  ejusque  vocationi  obediat,  verun- 
tamen  ei,  ut  olim  mos  erat,  minime  adula¬ 
tur. 

Secundo,  Infelix  animal  moestum  fit,  alio¬ 
rum  canum  societatem  fugit,  non  amplius 
latrat,  sed  murmura  edit,  advenas  adoritur  ; 
aures  et  caudam  demittit ;  obtusa  acie  hebe¬ 
tes  fiunt  oculi ;  paucis  deinceps  elapsis  die¬ 
bus,  anhelat.  Tertio,  canes  alios  non,  ut  cur¬ 
riculo  secundo  solebat,  effugit,  sed  omnia 

animalia  quibus  ojbvenit,  morsu  invadit ; 
domo  discedit ;  recta  procurrit ;  saliva  ejus 
ore  magna  quantitate  effluit.  Quidam  auc¬ 
tor,  morbum  hunc,  admodum,  alium  esse  in 
hominibus  ac  in  cane,  scripsit ;  quippe  in 
quo,  aquae  nullus  timor  sit,  quem  liquida 
lambere,  et  accessiones,  et  intervalla,  pariter 
ac  homines  habere,  idem  notavit.  Alii  scrip¬ 
tores,  canes,  rabie  affectos  ad  liquida  devo¬ 
randa  valde  propensos  esse  narrant :  quili 
et  hos  adeo  liquorum  avidos,  ut  suam  etiam 
urinam  liguriant,  quidam  asserere  non  du 
bitat. 

Indiciis  conspectis,  ab  aliis  facile  hic  mor¬ 
bus  distinguitur,  et  quandocunque  canis  ob¬ 
servatur  signa  hujus  morbi  ostendere  quae¬ 
dam,  semper  ligari  debet,  dum  de  eventu 
certiores  fiamus  ;  ad  hoc  quidem  breve  tem¬ 
pus  sufficiet ;  atque  canem,  suspicionis  cau¬ 
sa  solius,  occidere  crudele  est :  Primo  enim 
dubitandum  an  canis  fuerit  rabidus  an  non  ; 
et  si  aliquis  ab  eo  morsum  acceperit ;  ade¬ 
rit  in  futurum  terror,  ne  rabies  insecutura 

sit,  et  universos  lacessen^vel  horrores,  quos 
periculum  incertum,  vel  ingens  solicitudo, 
quam  dubitatio  adferre  solet. 


SIGNA  QUAE  INCISIS  CADAVERIBUS,  IN  CONSPECTUM 

VENIUNT. 

Devorandi  organa  statu  inflammationis 
inveniri,  dicuntur  ;  vesicula  fellis,  nigra 
bili  impleta ;  materia  biliosa  et  glutinosa  in 
ventriculo  conspicitur :  Pericardium,  valde 
siccatum  comparet  ;  pulmonum  cellulae 
sanguine  pene  oppletae ;  cor  arteriaeque 
sanguine  prope  arido,  distensa  sunt ;  sed 
venae  vacuae  observantur ;  musculi,  visce¬ 
ra,  medulla  spinalis,  et  cerebellum,  omnia 
praeter  naturam  arida  existunt.  Cadavera 
incisa,  morborum  causas  et  sedes  indagan¬ 
tibus,  multum  cognitionis  utilis  obtule¬ 
runt;  in  hoc  autem  morbo  non  multum 
conferunt ;  revera,  aspectum  morbosum  in 
cadaveribus  non  semper  oculis  subjectum 
esse,  memoratum  est.  Doctor  Parry  ge- 

nerosi  juvenis  liistAriam  retulit,  qui,  hydro¬ 
phobia  ex  canis  rabidosi  morsu  mortuus  est, 
in  qua  omnia  hujus  morbi  signa  ordine  so¬ 
lita  occurrerunt ;  in  cadavere  cerebri,  me¬ 
dullae  oblongatae,  Laryngis,  Tracheae,  Pul¬ 
monum,  Cordis,  Pericardii,  Pharyngis,  iEso- 
phagi,  Ventriculi,  Intestinorum,  Jecinoris, 
Lienis,  lienum,  et  Vesiculae  fellis,  partes 
omnes,  accurate  examinatae  sunt,  sed  nulla 
effusio  vel  e  statu  sano  ulla  mutatio  obser¬ 
vata  est. 

RATIO  MEDENDI . 

Haec  revera  caligine  atra  obtegitur  : 
Medicamento  nullo  adhuc  curari  hunc  mor¬ 
bum  videri,  dolendum  est :  quem  adoritur, 
cito  fatis  succumbit ;  etiam  quamvis  omne 
remedium,  quod  vel  ratio  excogitavit,  vel 
experientia  commendavit  adhibitum  fuerit. 
In  hoc  malo  quidem  duo  sanandi  consilia 
indicantur ;  nempe  venenum  ne  absorbea¬ 
tur,  praevertere. 

Secundo,  ejus  effecta  noxia,  cum  jam  in 
corpus  humanum  introductum  sit,  impe¬ 
dire.  Cujuscunque  aevi  scriptores  in  hanc 
sententiam  ierunt,  imprimis  oportere,  malis 
quae  ex  rabidi  animalis  morsu  sequi  solent, 
ante  signa  hydrophobiae  se  ostendentia,  ob¬ 
viam  ire;  idcirco  primum  nostrum  consi- 

lium  optime  perficitur,  resecando,  partem 
illam  cui  morsus  inflictus  est,  tali  negotio 
convenit  scalpellum,  incisio  profunda  debet 
esse,  et  latior,  ne  ulla  veneni  pars  fortasse 
supersit  in  homine,  quod  ad  tempus,  quo 
pars  morsa  feliciter  excidatur,  parum  con¬ 
stat,  licet  plurimi  opinentur  quodvis  tempus 
ante  Hydrophobiam  inchoatam,  idoneum 
esse  :  quinetiam  pars  affecta  excidi  potest ; 
postquam  morbus  inceperit,  praesertim  si 
virus  in  parte  tantum  singulari  corporis 
saeviat ;  quod  occidere,  nonnullis  placuit, 
si  causa  aliqua  vel  incuria  Hydrophobia 
accedere  sinatur,  mors  fere  inevitabilis  su¬ 
perventura  est.  Illustrissimus  Cullen,  a 
cujus  ingenio  et  industria  scientia  medica 
tot  beneficia  tantaque  accepit,  de  hoc  morbo 
disserens,  in  hunc  modum  sensa  sua  ex¬ 
pressit  : 

“  I  am,  in  the  first  place,  firmly  persuad- 
“  ed,  that  the  most  certain  means  of  pre- 
“  venting  the  consequences  of  the  bite  is  to 
“  cut  out,  or  otherwise  to  destroy  the  part 

“  in  which  the  bite  has  been  made.  In  this 
44  every  body  agrees ;  but  with  this  differ- 
44  ence,  that  some  are  of  opinion  that  it  can 
44  only  be  effectual  when  it  is  done  very 
44  soon  after  the  wound  has  been  made,  and 
44  they  therefore  neglect  it  when  this  op- 
44  portunity  has  been  missed  ;  there  have 
44  been,  however,  no  experiments  made  pro- 
44  per  to  determine  this  matter ;  and  there 
44  are  many  considerations  whieh  lead  me 
44  to  think  that  the  poison  is  not  immediate- 
44  ly  communicated  to  the  system ;  and, 
44  therefore,  that  this  measure  of  destroying 
44  the  part  may  be  practised  with  advantage 
44  even  many  days  after  the  bite  has  been 
44  given.” 

Caustica  remedia  parti  affectae  applican¬ 
da,  praescripta  fuere,  eandem  vero  exscindi, 
his  praeferendum  existimo. 

Concilium  secundum,  rarissime  si  un¬ 
quam  impletur,  sed  nonnulla  remedia,  spe¬ 
cialia  dicta,  a  quibusdam  magni  nominis 

scriptoribus  insigni  laude  commendata  fue¬ 
runt  ;  horum  primum  obveni  id  medica¬ 
mentum,  quod  a  vico  Ormskirk  nomen  ac¬ 
cepit  :  ejus  compositio  ab  Doctore  Hey- 

9 

sham  ex  creta,  alumine,  bolo  armeno,  cum 
paucis  guttis  olei  anisi  constare  detecta  fuit. 
Antiphlogistica  diaeta,  et  hydrargyri  prae¬ 
parata  contra  hoc  malum,  praescripta  sunt. 
Acetum  multum  usurpatum  est ;  atque  ut 
dicitur,  curatio  per  usum  hujus  liberalem 
effecta  fuit.  Oleum  olivae  in  pauculis  ex¬ 
emplis  morbum  sanasse  fertur ;  timorem 
aquae,  proportione  olei  assumpti  sedari  per¬ 
bibent.  Idem  extrinsecus  quoque  exhiberi 
potest. 

De  arsenico  caeterisque  quae  frustra  hac¬ 
tenus  tentata  sunt,  disserere  supervacaneum 
judico. 

